Yeh mazmoon " SAG-e- MADINA KAY GHAR REHMAT K FRISHTAY NAHIN AATAY" likhnay wala intahaae jahil aor deen kee feham say bilkul na aashna hai.    Jiss " NISBAT - E - SAG" ke aarzoo Maolana nay aur Aala Hazrat nay ke hai, yeh wohi nisbat hai jo ASHAB-e- KAHAF kay ****** ko apnay ashab say thee. Yeh wohi ashab hain jin kay faiz nay aik ****** ke dunia aur akharat badal dee aur ussay baqi ****** say farq ker dia. Hatta keh jannat main iss nisbat ke waja say jaay ga. Ager wo aam ***** tha to Allah Pak nay ussay 300 saal say zaid unn ashab kay saath kiun zinda rakha.    Ab yeh sahib ALLAH say poochain keh iss ****** nay  Kalma kab perrah tha  Namazain kitnee perrta tha  Haj kitnay kiyay they  Zakat kitnee ada kerta tha.  Aakhir kiss cheez nay aik ******  ko jannat ka haq dar bana diya.    Dar assal iss NISBAT -e- SAG ke aarzoo kernay ka matlab ALLAH pak ke bargah main apni aajzi paish kerna hai keh  " aay meray RAB, mera daman be aamaal say khali hai. Tuu mujeh bhe ashab -e- kahaf kay ****** ke tarrha apnay mehboob bandon ke sachi wafadary aur aisy nisbate-e-sagana atta ker day jo aamaal naqis honay ke bawajood mujeh dunia aur akhrat main faiz yaab ker day.  Ab  iss tarrah ke khawahish ka izhar sif koe ishq aur adab wala banda he ker sakta hai. Hazoor alaihe salawto wassalam key ishq aur adab say khalli laogon ke nazerrain to sirf galliyon main phirrnay walay awara ****** tak he jaatti hain. Yeh wo groh hai jiss kay loag Sahba karram say bhe poochtay hoan gay keh  Dikhao kahan likha hay Quran main keh NABI saw ka loab-e-dahan ko jissmon per malna chahiyay  Kahan likha hay keh unn ke wuzzu ka paani jissmon per malo  Kahan likha hay keh unn ke baal mubarik kaprron main ya apni toppi main silwanay chahiyain  Inn baatton ko sirf ishq aur janoon walay he samaj saktay hain.    Ab aakharri baat keh sag e madina ke ghar rehmat ke farishtay iss liyay nahin aatay keh AAYAIN TO TAB, JAB WO WAHAN SAY JAAYAIN. Wo to her waqat wahan saaiya figan rehtay hain.    ALLAH hadait atta ferma ay.